paragraph_text: U samostalnoj Hrvatskoj, aktivno se krenulo s pripremama za gradnju crkve, koja je zamišljena kao filijala župe sv. Nikole. Obred blagoslova na mjestu buduće crkve uz mnoštvo vjernika, svećenika i tadašnjeg predsjednika Vlade Republike Hrvatske Nikice Valentića, obavio je tadašnji papinski nuncij u Republici Hrvatskoj nadbiskup Giulio Einaudi 16. lipnja 1993. godine.<ref>https://zupa-cakovec-jug.com/o-nama/povijest-zupe-sv-antuna-padovanskog/ Preuzeto 21. listopada 2022. Radovi na gradnji crkve krenuli su u kolovozu iste godine. Prva sveta misa slavila se na blagdan sv. Antuna Padovanskog 1995. godine u još nedovršenoj crkvi. Na završetku, crkva je dobila 57 metara visoki toranj, jedan od najviših objekata u Međimurju, mramorni oltar, granitni pod, velike mozaike i vitraje.